CELEX: 62010TN0414
Language: fi
Date: 2010-09-15 00:00:00
Title: Asia T-414/10: Kanne 15.9.2010 — Companhia Previdente v. komissio

20.11.2010   
            
            
               FI
            
            
               Euroopan unionin virallinen lehti
            
            
               C 317/35
            
         Kanne 15.9.2010 — Companhia Previdente v. komissio
   (Asia T-414/10)
   ()
   2010/C 317/63
   Oikeudenkäyntikieli: portugali
   
      Asianosaiset
   
   
      Kantaja: Companhia Previdente — Sociedade de Controle de Participações Financeiras, SA (Lissabon, Portugali) (edustajat: asianajajat D. Proença de Carvalho ja J. Caimoto Duarte)
   
      Vastaaja: Euroopan komissio
   
      Vaatimukset
   
   
               —
            
            
               komission 30.6.2010 tekemän päätöksen K(2010) 4387 lopullinen, joka koskee SEUT 101 artiklan ja ETA-sopimuksen 53 artiklan soveltamista koskevaa menettelyä (asia COMP/38.344 — Jänneteräs), 1 ja 2 artikla on kumottava osittain kantajaa koskevilta osin
            
         
               —
            
            
               on todettava, että rikkomisia, joista Companhia Previdente on yhteisvastuussa, koskevien muiden kanteiden yhteydessä Socitrelille määrätyn sakon määrän alentamisesta seuraa, että kantajan sakkoa, josta se on yhteisvastuussa, alennetaan automaattisesti.
            
         
      Oikeudelliset perusteet ja pääasialliset perustelut
   
   Esillä olevassa asiassa on riitautettu sama päätös kuin asiassa T-385/10, ArcelorMittal Wire France ym. vastaan komissio.
   Kantaja esittää unionin yleiselle tuomioistuimelle seuraavaa:
   
               i)
            
            
               SEUT 101 artiklaa ja henkilökohtaista vastuuta rikkomisista koskevia periaatteita on rikottu yhdessä Euroopan ihmisoikeussopimuksen 6 artiklan ja perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun asetuksen N:o 1/2003 (1) 23 artiklan 2 kohdan kanssa. Päätöksessä on tehty ilmeinen arviointivirhe määritettäessä Companhia Previdenten yhteisvastuuta Socitrelin rikkomisista, koska siinä ylitetään asetuksen N:o 1/2003 23 artiklan 2 kohdassa säädetty sakon enimmäismäärä.
            
         
               ii)
            
            
               SEUT 296 artiklaa on rikottu, koska komissio ei ole kiistänyt kantajan väitteitä eikä ole kumonnut erityisesti olettamaa siitä, että Companhia Previdentella on ratkaiseva määräysvalta Socitreliin yhteisvastuun vahvistamisen ja sakon määräämisen osalta eikä myöskään selosta asianmukaisesti, millä perusteella se katsoi, että kyseessä oli ratkaiseva määräysvalta tätä edeltävänä ajanjaksona eli vuosina 1994–1998, joihin olettamaa ei mitä ilmeisimmin voida soveltaa
            
         Toissijaisesti
   
               iii)
            
            
               SEUT 101 artiklan 1 kohtaa, ETA-sopimuksen 53 artiklaa ja asetuksen N:o 1/2003 23 artiklan 2 kohtaa on rikottu ja suhteellisuusperiaatetta on loukattu, koska sen sakon enimmäismäärä, joka Companhia Previdentelle voidaan määrätä, on ylitetty
            
         
               iv)
            
            
               suhteellisuus- ja syrjintäkiellon periaatteita on loukattu, koska asiassa ei ole otettu huomioon nykyiseen kriisiin liittyvää taloudellista asiayhteyttä eikä sitä, että Companhia Previdente ei kykene maksamaan sakkoa.
            
         
      (1)  EYVL L 1, 4.1.2003, s. 1.